text: Passagertallet vokser fortsat i Billund
  01 marts 2017 kl. 11.27
   188.464 passagerer gik i februar måned gennem Billund Lufthavn. Det er 9.595 flere end i samme måned sidste år.
  Udenrigsruterne vokser fortsat i Billund. 134.579 benyttede udenrigsruterne, hvilket er en stigning på 13,1 procent. 
  Indenrigstrafikken havde 7.086 rejsende, hvilket er en tilbagegang på 1.801 passagerer. Det er en helt forventet tilbagegang som følge af færre afgange i perioden. Fra april vil SAS igen betjene ruten mellem Billund og København med fem daglige afgange på hverdagene.
  Chartertrafikken havde også færre rejsende end sidste år. 46.450 mod 50.412 i februar 2016 rejste med charterflyene til enten sol og varme eller sol og ski.
  
  
  